SK Úradný vestník Európskej únie C 222/8

Súhrnné informácie oznámené členskými štátmi o štátnej pomoci poskytnutej v súlade s nariadením Komisie (ES) č. 1857/2006 o uplatňovaní článkov 87 a 88 Zmluvy o ES na štátnu pomoc malým a stredným podnikom pôsobiacim vo výrobe, spracovaní a odbyte poľnohospodárskych výrobkov, ktorým sa mení a dopĺňa nariadenie (ES) č. 70/2001

(2008/C 222/07)

Číslo pomoci: XA 150/08

Členský štát: Lotyšsko

Región: —

Názov schémy štátnej pomoci alebo názov podniku prijímajúceho individuálnu štátnu pomoc: Atbalsta shēma „Atbalsts ciltsdarbam“

Právny základ: Ministru kabineta 2008. gada 22. janvāra noteikumu Nr. 41 „Noteikumi par valsts atbalstu lauksaimniecībai 2008. gadā un tā piešķiršanas kārtību“ 2. pielikums.

Ministru kabineta noteikumu „Noteikumi par valsts atbalstu ciltsgrāmatā uzņemto dzīvnieku sagatavošanai un tā piešķiršanas kārtību“ projekts

Ročné výdavky plánované v rámci schémy štátnej pomoci alebo celková výška individuálnej štátnej pomoci poskytnutej podniku: Ročné výdavky plánované v rámci tejto schémy predstavujú 14 910 000 LVL

Ďalšie informácie o financovaní: Jej účelom je doplniť súčasnú schému pomoci XA 254/07, v rámci ktorej tvoria plánované ročné výdavky 9 910 000 LVL, pričom 5 000 000 LVL tvorí financovanie, preto táto schéma štátnej pomoci nahrádza schému štátnej pomoci XA 254/07

Maximálna intenzita pomoci: V súlade s článkom 16 nariadenia (ES) č. 1857/2006:

V súlade s článkom 15 nariadenia (ES) č. 1857/2006: do výšky 100 % výdavkov súvisiacich s organizáciou a účasťou v súťažiach, na výstavách, trhoch a fórach s cieľom výmeny informácií v tomto odvetví

Dátum implementácie:

Ďalšie informácie o implementácii: Opatrenia v rámci súčasnej schémy štátnej pomoci XA 254/07 sa budú implementovať od 1. mája 2007 do 31. decembra 2013. Po zverejnení v Úradnom vestníku Európskej únie nahradí táto schéma schému štátnej pomoci XA 254/07 a opatrenia prijaté v súlade s článkami 15 a 16 nariadenia (ES) č. 1857/2006 sa budú naďalej realizovať

Trvanie schémy štátnej pomoci alebo individuálnej štátnej pomoci: Do 31. 12. 2013.

Do 31. decembra 2011 v prípade pomoci súvisiacej so zavádzaním nových techník alebo postupov chovu na úrovni poľnohospodárskych subjektov, s výnimkou výdavkov súvisiacich s umelou insemináciou

Účel pomoci: Účelom pomoci pre malé a stredné podniky je:

podporovať chovateľov, aby sa zúčastňovali na hodnoteniach plemenných zvierat a plemenného materiálu na základe potomstva a na iných programoch výberu,

zvyšovať produktivitu zvierat, zlepšovať genetický potenciál a zvyšovať počet stád s vysokou plemennou hodnotou,

založiť záznamy o produktivite a pôvode zvierat a vylepšiť softvér súvisiaci s chovnými činnosťami a programami výberu zvierat pomocou spoločnej siete IT,

modernizovať živočíšnu výrobu a technológiu hodnotenia kvality mäsa,

podporiť chovateľov pri chove vysokokvalitných plemien a zlepšovať vlastnosti ich rodokmeňa,

udržiavať a šľachtiť zvieratá s rodokmeňom a ich genofond v Lotyšsku,

uskutočňovať hodnotenia zvierat s rodokmeňom a organizovať výstavy a testy pracovnej výkonnosti/súťaže koní.

Uplatňujú sa ustanovenia článkov 15 a 16 nariadenia (ES) č. 1857/2006.

Oprávnené výdavky podľa kritérií udeľovania pomoci:

Odvetvia hospodárstva: Pomoc je určená malým a stredným podnikom pôsobiacim v oblasti prvovýroby poľnohospodárskych výrobkov.

Pomoc je zameraná na odvetvie živočíšnej výroby

Názov a adresa orgánu poskytujúceho pomoc:

Latvijas Republikas Zemkopības ministrija LV-1981 Rīga

Internetová stránka: Nariadenie vlády č. 41 z 22. januára 2008„Nariadenia o štátnej pomoci pre poľnohospodárstvo v roku 2008 a postupe poskytovania takejto pomoci“, príloha 2:

http://www.zm.gov.lv/doc_upl/2.pielikums.doc

Ministru kabineta noteikumu „Noteikumi par valsts atbalstu ciltsgrāmatā uzņemto dzīvnieku sagatavošanai un tā piešķiršanas kārtību“ projekts (Návrh nariadenia vlády „Nariadenia o štátnej pomoci na prípravu zvierat, ktoré sa majú zaznamenať do knihy stáda a postupe poskytovania takejto pomoci“):

http://www.zm.gov.lv/?sadala=932

Ďalšie informácie: Po zverejnení v Úradnom vestníku Európskej únie nahradí táto schéma schému štátnej pomoci XA 254/07.

Zvýšením rozpočtu pre schému pomoci sa umožní pokryť výdavky súvisiace s administratívnymi nákladmi na vedenie plemennej knihy, a to nielen v podnikoch so zvieratami s rodokmeňom, ale aj v prípade podnikov s hospodárskymi zvieratami, ktoré podliehajú dozoru, čím sa zlepší genetická kvalita hospodárskych zvierat v príslušných sektoroch živočíšnej výroby.

Pomoc pre malé a stredné podniky pôsobiace v poľnohospodárskej prvovýrobe sa poskytuje v súlade s článkom 16 ods. 3 nariadenia (ES) č. 1857/2006. Pomoc sa poskytne prostredníctvom dotovaných služieb a výrobcom sa nebudú poskytovať priame platby a pre činnosti, ktoré už príjemca vykonal, sa spätná pomoc neposkytuje.

Výdavky súvisiace s organizáciou a účasťou v súťažiach, na výstavách, trhoch a fórach s cieľom výmeny informácií v tomto odvetví budú v súlade s článkom 15 ods. 4 nariadenia (ES) č. 1857/2006, pričom pomoc bude dostupná všetkým oprávneným žiadateľom v príslušnej oblasti na základe objektívne určených kritérií

Číslo pomoci: XA 151/08

Členský štát: Taliansko

Región: Regione autonoma Valle d'Aosta

Názov schémy štátnej pomoci alebo názov podniku prijímajúceho individuálnu štátnu pomoc: Contributi alle spese per il controllo e la certificazione nel settore dell'agricoltura biologica

Právny základ: Legge regionale 16 novembre 1999, n. 36 «Disposizioni in materia di controlli e promozione per le produzioni agricole ottenute mediante metodi biologici» e successive modificazioni e integrazioni

Ročné výdavky plánované v rámci schémy pomoci alebo celková výška individuálnej štátnej pomoci poskytnutej podniku: 0,03 mil. EUR

Maximálna intenzita pomoci: 100 % výdavkov na kontrolu a osvedčenie o ekologickom výrobnom procese. Pomoc sa poskytuje prostredníctvom subvencovaných služieb bez priamych platieb finančných prostriedkov ekologickým prevádzkovateľom (poľnohospodárom a zberačom divorastúcich plodov)

Dátum implementácie: Od uverejnenia registračného čísla žiadosti o výnimku na webovej stránke generálneho riaditeľstva Komisie pre poľnohospodárstvo a rozvoj vidieka

Trvanie schémy štátnej pomoci alebo individuálnej štátnej pomoci: Pomoc v rámci schémy sa môže poskytovať do 31. 12. 2013 a šesť mesiacov po tomto dátume

Účel pomoci: Podpora rozvoja ekologického poľnohospodárstva. Odkaz na právne predpisy Spoločenstva: uplatní sa článok 14 nariadenia (ES) č. 1857/2006

Príslušné odvetvia hospodárstva: Hospodárske zvieratá (dobytok, ovce a kozy, hydina a králiky, malé tradičné chovy ošípaných, koňovité zvieratá a ostatné menšie druhy), ovocie (jablká, hrušky, orechy, drobné ovocie a ostatné tradičné ovocie), víno, kŕmne plodiny, obilniny, zelenina, liečivé rastliny, kvety a priesady, včelárstvo a ostatné živočíšne a rastlinné odvetvia, ktoré sa považujú za oprávnené

Názov a adresa orgánu poskytujúceho pomoc:

Regione autonoma Valle d'Aosta Assessorato agricoltura e risorse naturali Dipartimento Agricoltura Loc. Grande Charrière, 66 I-11020 Saint-Christophe

Internetová stránka: http://www.regione.vda.it/agricoltura/biologico/documenti/riferimenti_3.pdf

Číslo pomoci: XA 159/08

Členský štát: Slovinská republika

Región: Območje občine Ravne na Koroškem

Názov schémy štátnej pomoci alebo názov podniku prijímajúceho individuálnu štátnu pomoc: Podpore programom razvoja podeželja v občini Ravne na Koroškem 2008–2013

Právny základ: Pravilnik o dodeljevanju pomoči za ohranjanje in razvoj kmetijstva in podeželja v občini Ravne na Koroškem za programsko obdobje 2008–2013 (II. poglavje)

Ročné výdavky plánované v rámci schémy štátnej pomoci alebo celková výška individuálnej štátnej pomoci poskytnutej podniku:

2008: 26 900 EUR

2009: 27 200 EUR

2010: 27 800 EUR

2011: 28 300 EUR

2012: 28 800 EUR

2013: 29 400 EUR

Maximálna intenzita pomoci:

1. Investícia v poľnohospodárskych podnikoch do prvovýroby:

— až do 50 % oprávnených nákladov v znevýhodnených oblastiach,

— až do 40 % oprávnených nákladov v iných oblastiach,

— až do 60 % oprávnených nákladov v znevýhodnených oblastiach a do 50 % oprávnených nákladov v iných oblastiach v prípade investícií vykonávaných mladými poľnohospodármi počas piatich rokov, odkedy začali hospodáriť.

Pomoc je určená na investície v oblasti renovácie poľnohospodárskych objektov a nákupu vybavenia určeného na poľnohospodársku výrobu a na investície do trvalých plodín a vylepšenia kvality pôdy a úpravu pastvín.

2. Zachovanie tradičnej krajiny a budov:

— až do 100 % skutočných nákladov na investície určené na zachovanie dedičstva, ktoré nemá výrobný charakter,

— až do 60 % skutočných nákladov alebo 70 % v znevýhodnených oblastiach na investície určené na zachovanie tradičných hodnôt výrobného majetku pod podmienkou, že investícia nebude mať za následok zvýšenie výroby v poľnohospodárskych podnikoch,

— až do výšky 100 % doplnkovej pomoci na krytie mimoriadnych nákladov, ktoré vznikli použitím tradičných materiálov nutných na udržiavanie hodnôt budov tvoriacich kultúrne dedičstvo.

3. Premiestnenie poľnohospodárskych budov vo verejnom záujme:

— do 100 % skutočných nákladov, ak premiestnenie spočíva iba v demontáži, premiestnení a opätovnom postavení existujúcich stavieb,

— ak premiestnenie budov prinesie poľnohospodárovi prospech z modernejších zariadení, poľnohospodár sa musí na zvýšení hodnoty príslušnej budovy po premiestnení podieľať najmenej 50 % v znevýhodnených oblastiach a v ostatných oblastiach najmenej 60 %. Ak je príjemcom mladý poľnohospodár, tento príspevok predstavuje najmenej 55 % alebo 45 %,

— ak má premiestnenie za následok zvýšenie výrobnej kapacity, musí príspevok poľnohospodára predstavovať najmenej 60 % (resp. najmenej 50 % v znevýhodnených oblastiach) výdavkov súvisiacich s takýmto zvýšením. Ak je príjemcom mladý poľnohospodár, tento príspevok predstavuje najmenej 55 % alebo 45 %.

4. Pomoc na platby poistného:

— finančná pomoc obce predstavuje rozdiel medzi výškou spolufinancovaného poistného zo štátneho rozpočtu do výšky 50 % oprávnených nákladov na poistné na poistenie zasiatych plodín a plodov a na poistenie zvierat v prípade ich ochorenia.

5. Pomoc na prerozdelenie pozemkov:

— až do 100 % skutočných nákladov na právne a administratívne úkony.

6. Pomoc na podnietenie výroby kvalitných poľnohospodárskych výrobkov:

— až do 100 % oprávnených nákladov vo forme subvencovaných služieb; pomoc nesmie zahŕňať priame platby výrobcom.

7. Poskytnutie technickej pomoci:

— až do 100 % nákladov v oblasti vzdelávania, školenia poľnohospodárov, poradenských služieb, organizácie fór, súťaží, výstav, trhov, publikácií, katalógov a internetových stránok a na financovanie nahradenia poľnohospodára v čase jeho neprítomnosti. Pomoc sa má udeliť vo forme subvencovaných služieb a nesmie zahŕňať priame platby výrobcom

Dátum implementácie: Apríl 2008 (pomoc bude udelená až po zverejnení súhrnných informácií na internetovej stránke Európskej komisie)

Trvanie schémy štátnej pomoci alebo individuálnej štátnej pomoci: Do 31. 12. 2013

Účel pomoci: Podpora malých a stredných podnikov

Prehľad článkov nariadenia (ES) č. 1857/2006 a oprávnené výdavky: Kapitola II návrhu nariadenia obce o poskytovaní štátnej pomoci na ochranu a rozvoj poľnohospodárstva, lesníctva a vidieka v obci Ravne na Koroškem zahŕňa opatrenia, ktoré predstavujú štátnu pomoc v súlade s týmito článkami nariadenia Komisie (ES) č. 1857/2006 z 15. decembra 2006 o uplatňovaní článkov 87 a 88 Zmluvy na štátnu pomoc pre malé a stredné podniky (MSP) pôsobiace v poľnohospodárskej výrobe, ktorým sa mení a dopĺňa nariadenie (ES) č. 70/2001 (Ú. v. EÚ L 358, 16.12.2006, s. 3):

článok 4: Investície do poľnohospodárskych podnikov,

článok 5: Zachovanie tradičnej krajiny a budov,

článok 6: Premiestnenie poľnohospodárskych budov vo verejnom záujme,

článok 12: Pomoc na platby poistného,

článok 13: Pomoc na na preparcelovanie pozemku,

článok 14: Pomoc na podporu výroby kvalitných poľnohospodárskych výrobkov,

článok 15: Udelenie technickej pomoci v poľnohospodárskom sektore

Príslušné odvetvia hospodárstva: Poľnohospodárstvo

Názov a adresa orgánu poskytujúceho pomoc:

Občina Ravne na Koroškem Gačnikova pot 5 SLO-2390 Ravne na Koroškem

Internetová stránka: http://www.uradni-list.si/1/ulonline.jsp?urlid=200822&dhid=95160

Ďalšie informácie: Pomoc na platby poistného na poistenie zasiatych plodín a plodov zahŕňa nasledujúce nepriaznivé poveternostné udalosti, ktoré možno prirovnať k prírodným katastrofám: jarné vymrznutie, krupobitie, úder blesku, požiar, ktorý je následkom úderu blesku, víchrica a záplavy.

V predpisoch obce sú splnené požiadavky nariadenia (ES) č. 1857/2006 týkajúce sa opatrení, ktoré bude vykonávať obec, a ustanovenia všeobecných predpisov (postup pred poskytnutím pomoci, kumulácia, transparentnosť a kontrola pomoci)

Tomaž ROŽEN

starosta obce Ravne na Koroškem

Číslo pomoci: XA 162/08

Členský štát: Španielsko

Región: Andalucía

Názov schémy štátnej pomoci alebo názov podniku prijímajúceho individuálnu štátnu pomoc: Ayudas destinadas a la recuperación del potencial productivo de las explotaciones de ovino y caprino tras la aparición de la Lengua Azul

Právny základ: Sección Primera del Capítulo Segundo del Proyecto de Orden por la que se establecen las bases reguladoras para la concesión de ayudas establecidas en el marco del Plan Andaluz de Recuperación de la Capacidad Productiva del Sector Ovino y Caprino, así como la concesión de subvenciones en forma de tipos de interés a préstamos como medidas de apoyo a los titulares de explotaciones ganaderas de vacuno de carne, porcino y cunícola ubicadas en Andalucía, y se efectúa su convocatoria

Ročné výdavky plánované v rámci schémy štátnej pomoci alebo celková výška individuálnej štátnej pomoci poskytnutej podniku: Výdavky sa odhadujú na 3 milióny EUR v roku 2008 a ďalšie 3 milióny EUR v roku 2009

Maximálna intenzita pomoci: Celková pomoc dosiahne 30 EUR na každú chovnú ovcu staršiu ako 12 mesiacov, ktorá uhynula alebo bola zabitá v dôsledku katarálnej horúčky, a 40 EUR na každú chovnú kozu staršiu ako 12 mesiacov, ktorá uhynula alebo bola zabitá v dôsledku katarálnej horúčky. Okrem toho sa s cieľom poskytnúť náhradu za zvieratá, ktoré už nie sú produktívne, môže požadovať pomoc na počet zvierat o 10 % vyšší ako celkový počet chovných samíc starších ako 12 mesiacov, ktoré uhynuli alebo boli zabité v dôsledku katarálnej horúčky

Dátum implementácie: Odo dňa uverejnenia a nadobudnutia účinnosti „Proyecto de Orden por la que se establecen las bases reguladoras para la concesión de ayudas establecidas en el marco del Plan Andaluz de Recuperación de la Capacidad Productiva del Sector Ovino y Caprino“

Trvanie schémy štátnej pomoci alebo individuálnej štátnej pomoci: Platby sa budú poskytovať v priebehu roku 2008 a v závislosti od disponibilného rozpočtu by mohli pokračovať v roku 2009.

Zvieratá, za ktoré sa žiada náhrada, museli uhynúť v roku 2007. Následne schéma pomoci spĺňa podmienky stanovené v článku 10 ods. 6 nariadenia (ES) č. 1857/2006, a to tým, že sa zavádza do troch rokov od výskytu úhynu, a pomoc sa vypláca do štyroch rokov od výskytu

Účel pomoci: Táto schéma pomoci je určená len MSP.

Okrem toho je pomoc určená na poskytovanie náhrad vlastníkom poľnohospodárskych podnikov zameraných na chov oviec a/alebo kôz za úhyn budúcich chovných zvierat, čím sa uľahčuje nákup alebo nahradenie zvierat s cieľom dosiahnuť pôvodný počet chovných zvierat ako pred vypuknutím choroby v súlade s článkom 10 nariadenia (ES) č. 1857/2006

Príslušné odvetvia hospodárstva: Chov oviec a kôz

Názov a adresa orgánu poskytujúceho pomoc:

Consejería de Agricultura y Pesca de la Junta de Andalucía C/ Tabladilla, s/n E-41071 Sevilla

Úplné znenie navrhovanej vyhlášky je k dispozícii na internetovej stránke: http://www.juntadeandalucia.es/agriculturaypesca/portal/opencms/portal/DGPAgraria/orden_plan_apoyo_sector_ganadero?entrada=tematica&tematica=194

Ďalšie informácie: V navrhovanej vyhláške, ktorou sa upravuje táto schéma pomoci, sa uvádza:

pomoc v rámci notifikovanej schémy pomoci, t. j. pomoc uvedená v oddiele 1 kapitoly 2 navrhovanej vyhlášky, ktorá je súčasťou Andalúzskeho plánu obnovy reprodukčnej schopnosti v sektore oviec a kôz (Plan Andaluz de Recuperación de la Capacidad Productiva del Sector Ovino y Caprino),

a schéma pomoci de minimis v súlade s nariadením Komisie (ES) č. 1535/2007 z 20. decembra 2007 o uplatňovaní článkov 87 a 88 Zmluvy o ES na pomoc de minimis v sektore poľnohospodárskej výroby: dotácie v podobe úrokových sadzieb na úvery ako podporné opatrenia pre vlastníkov poľnohospodárskych podnikov zameraných na chov oviec, kôz, hovädzieho dobytka, ošípaných a zajacov v Andalúzii.

Katarálna horúčka oviec sa uvádza v zozname chorôb zvierat, ktorý zostavil Medzinárodný epizootický úrad, ako aj v prílohe k rozhodnutiu Rady 90/424/EHS, a je tak v súlade s článkom 10 ods. 7 nariadenia (ES) č. 1857/2006.

Opatrenie je súčasťou verejného programu na boj s touto chorobou a je ustanovené vo vyhláške z 26. júla 2007, ktorou sa ustanovujú opatrenia na boj s katarálnou horúčkou spôsobenou vírusom sérotypu 1 (BTV-1), a ktorou sa ustanovujú pravidlá o presune zvierat náchylných druhov v autonómnej oblasti Andalúzia [Orden de 26 de julio de 2007, por la que se establecen medidas de lucha contra la lengua azul (fiebre catarral ovina) ocasionada por virus del serotipo 1 (BTV-1) y se regula el movimiento pecuario de animales de las especies sensibles en la Comunidad Autónoma de Andalucía], a je tak v súlade s článkom 10 ods. 4 nariadenia (ES) č. 1857/2006

Číslo pomoci: XA 167/08

Členský štát: Francúzsko

Región: Département des Bouches-du-Rhône

Názov schémy štátnej pomoci: Dispositif d'aides à l'investissement des Coopératives d'Utilisation de Matériel Agricole (C.U.M.A.)

Právny základ:

— Článok 4 nariadenia (ES) č. 1857/2006

— Articles L1511-2, L1511-3 et L1511-5 du code général des collectivités territoriales

— Projet de délibération du Conseil général des Bouches-du-Rhône

Ročné výdavky plánované v rámci schémy štátnej pomoci: 100 000 EUR

Maximálna intenzita pomoci: 15 %

Pomoc sa pohybuje od 5 % do 15 % celkových oprávnených nákladov v závislosti od materiálu a od toho, či sú alebo nie sú k dispozícii iné verejné finančné zdroje, pričom sa berie ohľad na skutočnosť, že generálna rada bude dbať na to, aby sa nikdy neprekročila hranica 40 % pri prípadnej kumulácii pomoci.

Nákup materiálu z druhej ruky sa vylúči z nároku na pomoc generálnej rady

Dátum implementácie: Odo dňa uverejnenia registračného čísla žiadosti o výnimku na internetovej stránke generálneho riaditeľstva Komisie pre poľnohospodárstvo a rozvoj vidieka

Trvanie schémy štátnej pomoci: 2008 – 2013

Účel pomoci: V hospodársky ťažkej situácii, keď sa navyše zvyšuje bremeno investícií, ktoré sú ale potrebné na udržanie alebo zlepšenie konkurencieschopnosti podnikov, treba podporiť zásadu spoločného vlastníctva strojov a spojenia zdrojov medzi poľnohospodármi. Nákup materiálu v rámci CUMA umožňuje predísť nadmernému investovaniu jednotlivých podnikov, čo zdynamizuje konkurencieschopnosť podnikov.

Táto schéma pomoci spadá do pôsobnosti článku 4 nariadenia (ES) č. 1857/2006.

Implementácia tohto programu by mala umožniť splnenie cieľov zníženia nákladov podnikov na produkciu znížením nákladov na mechanizáciu v súlade s článkom 4 bodom 3 písm. a) nariadenia (ES) č. 1857/2006 na jednej strane a ochrany životného prostredia v súlade s článkom 4 bodom 3 písm. d) uvedeného nariadenia rozšírením inovačného materiálu šetrnejšieho k životnému prostrediu na strane druhej

Príslušné odvetvia hospodárstva: Všetky odvetvia.

Pomoc je otvorená pre všetky CUMA, bez ohľadu na ich oblasť činnosti, za predpokladu, že zodpovedajú definícii MSP v zmysle textov Spoločenstva

Názov a adresa orgánu poskytujúceho pomoc:

Monsieur le Président du Conseil général des Bouches-du-Rhône Direction de l'agriculture et du tourisme Hôtel du Département 52, avenue de Saint-Just F-13256 Marseille cedex 20

Internetová stránka: http://www.cg13.fr/amenagements/agriculture/aides.html